നൂറു ശതമാനം വാക്സിനേഷന്: കൊടിയത്തൂര് പഞ്ചായത്തിന്റെ അവകാശവാദം ബഡായി മുക്കം കൊടിയത്തൂരില് 18 വയസ്സിനു മുകളില് പ്രായമുള്ള നൂറുശതമനം പേരും ആദ്യ ഡോസ് വാക്സിനെടുത്തെന്ന പഞ്ചായത്ത് ഭരണസമിതിയുടെ അവകാശ വാദം പൊള്ള.16 വാര്ഡുകളിലുമായി നൂറുകണക്കിനാളുകളാണ് ഇനിയും ആദ്യ ഡോസ് വാക്സിനെടുക്കാനുള്ളത്. ചില വാര്ഡുകളില് നൂറിലധികം പേര്ക്ക് ആദ്യ ഡോസ് വാക്സിന് കിട്ടാനുണ്ട്. ആദ്യ ഡോസ് വാക്സിന് കിട്ടാത്തവര് ഇനിയുമുണ്ടെന്ന സത്യം മൂടിവച്ചാണ് ഭരണക്കാരുടെ ബാലിശമായ അവകാശവാദം. ഇക്കാര്യം ശ്രദ്ധയില്പ്പെടുത്തിയപ്പോള് ഞങ്ങളോട് ആവശ്യപ്പെട്ടവര്ക്കെല്ലാം നല്കി എന്ന മറുപടിയാണ് ആരോഗ്യ സ്ഥിരം സമിതി അധ്യക്ഷ നല്കിയതെന്ന് വാക്സിന് കിട്ടാത്തവര് പറയുന്നു. നൂറു ശതമാനം പ്രഖ്യാപനം നടത്തിയ ശേഷവും ആദ്യ ഡോസ് വാക്സിനെടുക്കാന് ആളുകള് ആശുപത്രികളില് എത്തിക്കൊണ്ടിരിക്കുകയാണ്. 18 വയസ്സിനു മുകളിലുള്ളവരുടെ ആകെ എണ്ണത്തെക്കാള് കൂടുതല് പേര് പഞ്ചായത്തില് വാക്സിനെടുത്തിട്ടുണ്ടെന്ന കണക്കു പറഞ്ഞ് ഭരണസമിതി അപഹാസ്യരായിരിക്കുകയാണ്. പഞ്ചായത്തിലെ ജനങ്ങളെ വിഡ്ഢികളാക്കുന്ന ഇത്തരം ബഡായി പ്രഖ്യാപനങ്ങളെ പരിഹാസത്തോടെയാണ് ജനം കാണുന്നത്. തെറ്റായ അവകാശവാദങ്ങള് ചില പിആര് ഏജന്റുമാരിലൂടെ വ്യാപകമായി പ്രചരിപ്പിച്ച് വീഴ്ച മറയ്ക്കാനുള്ള ഉഡായിപ്പിനെതിരെ വ്യാപക പ്രതിഷേധമുയര്ന്നിട്ടുണ്ട്. ഇത്തരം നീക്കങ്ങളില് നിന്ന് ഭരണസമിതി പിന്തിരിയണമെന്ന് എല്ഡിഎഫ് പഞ്ചായത്ത് കമ്മിറ്റി ആവശ്യപ്പെട്ടു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് മുളങ്കാടിന്റെ സംഗീതം ഇനി പെരിയാറിന് താരാട്ട് ലൈഫ് മിഷന് : ഇന്ന് 859 ഗൃഹപ്രവേശം മാലിന്യം നീക്കംചെയ്യാതെ പഞ്ചായത്ത് അധികൃതര് നാടകങ്ങളില് പൂത്തുലഞ്ഞത് മമ്മൂട്ടിയുമായുള്ള സൗഹൃദം 9 കോടി പദ്ധതികളുടെ തിളക്കത്തില് സര്ക്കാര് മെഡിക്കല് കോളേജ് ആലുവയില് ലക്ഷ്യ